Vil du være med på holdet i Børnehuset Borris?

	Vi søger pædagogisk personale, der kan se det store i de små øjeblikke.

Er du fagligt velfunderet – og brænder for at arbejde med børn i 0-6-årsalderen?
Har du lyst til at være med til at skabe et trygt og udviklende lege- og læringsmiljø?
Så er det lige dig – som vi mangler i Børnehuset Borris!

Vi søger 2 pædagoger til vores mellemgruppe, Sommerfuglene. 
Begge stillinger er på 30-37 timer ugentligt med start den 1. januar 2027. Arbejdstiden ligger i tidsrummet kl. 6:15-16:45. 

Hverdagen hos Sommerfuglene…
Du bliver en central del af hverdagen hos de 3-4-årige. Vi etablerer mellemgruppen for et halvt år ad gangen. Det gør vi bevidst for at bevare de nære børnegrupper, hvor der er ro til fordybelse, og hvor børnene lærer hinanden indgående at kende på tværs af årgangen.
Sammen med dit team skaber du en tryg og genkendelig base fyldt med nærvær. Du brænder for at understøtte børnenes egne venskaber, og du rammesætter en hverdag, hvor legen og de gode relationer altid er i centrum. I de daglige rutiner møder du børnene i øjenhøjde og guider dem tålmodigt, så de oplever glæden ved at mestre hverdagens små og store udfordringer selv. Du ser de pædagogiske læringsmuligheder i hele hverdagen og understøtter børnenes selvstændighed med en tryg og guidende hånd.

Hvem er vi?
Børnehuset Borris er en vigtig del af Borris Helhed, som dækker over både dagpleje, vuggestue, børnehave, skole og SFO. Det brede samarbejde betyder, at vi kender børnene og deres familier hele vejen fra den allerførste tid i pasning, til de går ud af skolen og SFO'en. Det skaber et stærkt sammenhold og en helt særlig landsbystemning, hvor vi løfter i flok.
Borris er en hyggelig landsby tæt på Skjern, omgivet af skøn natur i kort gåafstand. Indendørs har vi spændende lege- og læringsmiljøer, og udenfor venter en stor og indbydende legeplads. Vores hus rummer en vuggestue med 15 børn og en aldersopdelt børnehave med 72 børn. 

Hvad kan du glæde dig til hos os?
· Tid til faglighed: Vi prioriterer din forberedelse med 1 times ugentligt forberedelsestid samt et ugentligt stuemøde.

· Gode rammer: Glæd dig til skønne børn og et åbent, ærligt forældresamarbejde med engagerede familier. 

· Stærkt kollegaskab: Du får engagerede kollegaer med masser af humor, faglig stolthed og arbejdsglæde. 

· Unikt samarbejde: Vi sikrer den gode, trygge overgang for børnene gennem tæt brobygning i Borris Helhed. 
· Fagligt fundament: Et pædagogisk arbejde med afsæt i Dagtilbudsloven, Den styrkede pædagogiske læreplan og Ringkøbing-Skjern Kommunes fælles børne- og ungesyn. 


Vores drømmekollega:
· Er uddannet pædagog eller pædagogisk assistent.
· Møder børnene med varme, omsorg og nærvær, samtidig med at du holder styr på strukturen.
· Bevarer overblikket og det milde smil – også når dagen byder på overraskelser og hurtige skift.
· Kommunikerer roligt og anerkendende, og guider tålmodigt børnene igennem konflikter.
· Bidrager aktivt til det gode arbejdsmiljø med et positivt livssyn og en god portion humor.
· Har kendskab til (eller mod på at lære) Hjernen & Hjertet samt AULA.


Ansøgningsfrist er den 19. november 2026. 
Ansættelsessamtalerne forventes afholdt senest i uge 48.  

Vil du høre mere om stillingerne, er du velkommen til at kontakte Dagtilbudsleder Anita Østergaard Jørgensen på tlf. 23621773.

Løn og ansættelse efter gældende overenskomst. Der indhentes børneattest.
Læs mere om Børnehuset i Borris på: www.borris-skole.aula.dk
